rlitschk/wikidir huggingface dataset:
D Löweschdadt Bonndorf im Schwarzwald isch e Schdadt im Kreis Waldshut in Baden-Württemberg. Si isch bekannt für ihr Schloss mit dr Narreschtuebe un em japanische Garte. Si het die zweitälteschte Sparkasse in Dütschland, wo 1765 vom Fürstabt Martin II. Gerbert gründet wore isch. Bonndorf ligt im Südweschte vo de Bundesrepublik Deutschland in 700 bis 900 Meter Höi. D Gmeind isch ungfähr 18 Kilometer von de Schwyzer Grenz (Stühlingen/Schleitheim) weg. Bonndorf isch im Nordoschte vom Landkreis Waldshuet und südlich vo de Wuetach, wo si über d Wuetachschlucht im Ortsteil Boll Zuegang dezue het. Dr Schluchsee ligt etwa 15 Kilometer weschtlich vo Bonndorf. Dr Bonndorfer Huusberg isch dr Lindebuck. D Gmeind Bonndorf grenzt im Weschte a d Gmeind Schluchsee, im Nordweschte a d Gmeind Lenzkirch und im Norde an d Gmeind Leffinge (alli Landkreis Breisgau-Hochschwarzwald) a. Im Oschte grenzt si a d Gmeind Wuetach, im Südoschte an Stüehlinge un im Süede an Grafehuuse (alle Landkreis Waldshuet) a. Zue Bonndorf (Stadtgebiet: 4.803 Iwohner) ghöre d Ordsteil Boll (124), Brunnadern (83), Dilledorf (293), Ebnet (79), Gündelwange (553), Holzschlag (180), Welledinge (531) un Wittlekofe (201). Dr Name vo de Schdadt kummt (so verzellt mer sichs) vo de Bohnen, wo sich d Bürger vo Bonndorf demit
D'Anime-Reihe Naruto wird siit 1999 im japanische Fernseh uusgstrahlt mit überuus grosser Beliebtheit. Sie isch uufgrund vo grosser Zueschauer-Resonanz au i anderi Länder wie Amerika, England oder Dütschland übernoh und synchronisiert worde. In Dütschland lauft sie siit 18. September 2006 uuf RTL 2. Basiere dued die Anime-Reihe ufem gliichnamige Manga vo Masashi Kishimoto. Im Zentrum stoht de 12-jöhrig Uzumaki Naruto. Er wird vo de andere Jugendliche und Erwachsene gmiide, wiil d'Essenz vomene Fuchsmonster, wo i de Vergangeheit siis Dorf Konohagakure zerstört hät, i sin Körper versieglet worde isch. Er kompensiert das Gfühl vo Einsamkeit und Uusgstosesii mit emene uusgsprochene Sinn für Profilierig. So wott er mit chindische Streich Ufmerksamkeit uf sich zieh. Und sin Traum isch drum nüd gringers wie emol de bescht und wichtigscht Ninja vo siim Dorf z'wärde. Er chund noch de bestandene Ninja-Grundprüefig ines Dreierteam, wo vom Eliteninja Kakashi Hatake gleitet wird, zäme mit siim Schwarm Sakura Haruno und dem beschte Ninjaschüeler Sasuke Uchiha. De primär Widersacher i de Hauptgschicht, de noch Macht und Unsterblichkeit strebendi Orochimaru, grift im Lauf vomene Ninja-Examen Konohagakure aa mit em Ziil, das Dorf a sich z'risse. Das glingt ihm zwar ned, aber er hät chöne de momentan Chef und höchscht Ninja
De Tibetischi Buddhismus isch e eigeständigi Religion und e Form vom Buddhismus. En andere Uusdruck isch Vajrayana oder Diamenatewage. Nöd korrekt isch de Uusdruck Lamaismus. Als geistigs Oberhaupt gilt de Dalai Lama. De Dalai Lama wird jedesmal neu gsuecht, wenn de alti schtirbt. De aktuelli Dalai Lama heisst Tenzin Gyatso. Er isch der 14 und de letschti Dalai Lama. Sobald en Dalai Lama stirbt wird e hochrangigi Suechkommission de Uftrag ha, ihn als Chind wieder z'erchenne. Sie stelled chline Chind es paar Ufgabe, z. B. d'Ritualgegestend vom Verstorbnige usezfinde. Aber mer chan nur a die "Prüefig" wenn d'Eltere ungewöhnlichi Träum gha hend, grad zu dem Ziitpunkt en Regeboge gha het, wo die Findigskomission s'Chind gsuecht hed, oder wenn s'Chind ungewöhnlichi Fähikeite gha hed. De tibetisch Buddhismus isch vorallem, wie de Name scho seit, im Tibet verbreited, aber au i de Mongolei. Die Religion werd aber vo de Chinese verfolgt, so sind vili usgwanderet nach Indie, aber au i d'Schwiiz. D'Tibeter glaubet a Reinkarnation (=Widergeburt). Bi ihne fangt e 49 Tag aadurendi Reis durchs Bardo (=Zwüschezuestand zwüschem Endi vom Lebe und em Aafang vomene noie Lebe). Zersch isch mer es paar Tag Bewusstlos, dänn wacht mer uuf. Am Aafang weiss mer
Beriehmts Makedonie (Griechisch: Μακεδονία ξακουστή - Makedonía xakustí) isch e Volkslied, wo oft als inoffiziälli Hymne vo de griechische Region Makedonie bezeichnet wird. Es isch mit de Makedonomáchi (des sin di "makedonische Chämpfer") während em Champf, wo d'Grieche für d'Befreiig vo de Region Makedonie gfiehrt hän. Mer cha's uff Parade und nationale Johresdäg höre. Vor de Umstellig uff e 24-Stunde-Brogramm hät's au s Änd vo de Radiobrogramm vom makedonische Regional-Radiosänder Radio-Makedonia 102FM um zwölfi z Nacht markiert; es isch vor de griechische Nationalhymne gspylt worre. Noch de Netzsite vo de griechische Armee isch d'Hymne e militärischs Lied (εμβατήριο) uff Basis vo me draditionälle makedonische Danz (Μακεδονικός Χορός). Es isch in de Dorische Donleiter und in fuffzähsilbige jambische Vers (ιαμβικός δεκαπεντασύλλαβος) gschribe. Es stoht im 2/4-Takt und wird au als chasápiko (χασάπικο) danzt. Es hät e Bezug zum Digenis Akritas, me Häldeepos uss de byzantinische Zit. Usserdem bezieht sich de Tekscht uff de Alexander de Große, wo als Stammvatter vo de griechische Makedonier reklamiert wird. Makedonia ksakusti Makedonia ksakusti (von na Military Band)
Die parabelhafti Erzählig Der Mensch erscheint im Holozän (1979) isch eis vo de schpätere Büecher vom Max Frisch. En originelli Bsunderheit i de Uufmachig vom Buech: Es sind diversi Bilder und Textuusschnitt abdruckt, wo vom Protagonischt (uf de Meta-Ebene) us sine Lexika usegrisse worde sind. Dä Kunschtgriff cha eim en tüüfe Iiblick i d Wält vom einsame alte Herr Geiser ermögliche und laht eim d’Erzählig glaubwürdiger erschiine (Das „bewiist“ d Fiktion). Atmosphärisch isch au de Satzbau: vieli Trännige mit Absätz schtrukturierd ds ganze Gschehe, so dass meh gar nid anders chann, als Wort und Inhalt in däre langsam verschtrichende Zyt vom Herr Geiser z läse, und die Rueh vo sim abglägene Tessiner schpüre. „Der Mensch erscheint im Holozän“ isch 2005/2006 i die 20-bändigi „Schweizer Bibliothek“ vo de Wuchezytschrift "Das Magazin" ufgnoh worde. Es wird, näbe em - äbefalls schpate - Montauk (1975), vo vilne Läser zu de beschte und riifschten zwei Büecher vom Frischs zellt. „Montauk“ konkurrenziert also hart mit „Der Mensch erscheint im Holozän“ um de Ruef, am Frisch sis Meischterwärch z si. De Marcel Reich-Ranicki hätti a Schtell vo „Der Mensch erscheint im Holozän“ i de „Schweizer Bibliothek“ lieber „Montauk“ gseh. (Lueg Interview: http://www.schweizerbibliothek.ch/urteil.html (Site cha nüme abgrüeft
D Jugendorganisation Juvente isch e Zämmeschluss vo junge Mensche im Alter vo 13 bis 28 Joor, wo sich drzue entschlosse hän, alkohol- und au sunscht drogefrey z läbe. Juvente isch konfessionell und parteipolitisch unabhängig und setzt sich für e Wält in Fride und Toleranz i. I de Juvente biete jungi Mensche Freizytgschtalltig immene alkohol- und drogefreye Umfäld a, in däm si sich frey empfalte könne und ärnscht gno wärde. Juvente isch e Teil vo dr interationale Organisation IOGT und isch Mitglid im europäische Jugenddachvrband ACTIVE. D Juvente het 3 Zyl: Fride, Fründschaft und Unabhängikeit. Si sind dr Meinig, das um s Zyl vom Fride z erreiche, d Unabhängikeit und d Fründschaft Grundvorussetzige sin. Fride bedütet für d Mitglider vo Juvente nit nur Waffestilstand, sondern e fridliche Umgang mit ihrne Mitmensche, abr au mit sich sälber. Dr Fride mit sich sälber isch für si dr einzigi Wäg drzu au Fride uf dr Wält chöne z erreiche. "S Ghaimnis mit allne Mensche im Fride zlebe, bistoot i de Kunst, jede i sinere Individualität z verstoo." Friedrich Ludwik Jahn (1778 - 1852), dütsche Pädagog, Politiker und Organisator vom dütsche Turnwese "S git kan Weg zom Fride, denn de Fride isch de Weg." Mahatma
Dr Georg Thürer (* 26. Jülli 1908 z Tamins GR; † 26. Septämber 2000 z Tüüffe AR) isch e Schwyzer Dichter, Hochschuellehrer un Gschichtsschriiber gsii. Dr Thürer Georg isch anne 1908 z Tamins im Bündnerland uf d Wält kumme; sini Vorfahre sin Walser Bärgbüüre gsii; bedi Grossvättere hän ihrini Hef an dr rätoromanische Sprochgränz gha. Sini Eltere sin dr Pfarrer Dr. phil. h. c. Paul Thürer un d Nina, geb. Accola vu Davos, d Dochter vum e Landammann gsii. 1910 sin si mit em Georg un sinene zwee Briäder vum Bindnerland is Glarnerland zoge, z Netschtel im Linth-Dal het dr Vatter e Pfarrstell ibernumme. Im Glarnerland het er Wurzle gschlage, un heb, wiä dr Raymond Matzen sait, derte in dr Landsgmein Volksherrschaft miterläbt un seig zum e ufrächte un kämpferische Mänsch ufgwagse. Dr Georg isch vu 1915 bis 1924 z Netschtel in d Primar- un Sekundarschuel gange – uf em Schuelhof het er Glarnertüütsch glehrt – d Dialäktspiilart, wun er speter drin dichtet het un wun er siner Läbtig gschwätzt het. Vu 1924 bis 1928 het er s thurgauisch Lehrerseminar z Krizlinge bsuecht, wun er si Vorliäbi fir Gschicht, Dichtung un Theater het kenne entwickle. Vu anne 28 bis anne
Pirates of the Caribbean - Fluch der Karibik 2 (Originautetu: Pirates of the Caribbean: Dead Man's Chest) esch e amerikanische Spöuföum usem Jahr 2006 ond glichzitig d Fortsetzig zo Fluch der Karibik usem Jahr 2003. Regie hed bim Pirateföum de Gore Verbinski gfüehrt, s Drehbuech hend de Ted Elliott ond de Terry Rossio gschrebe. D Föumhandlig foht während de Hochzytsfiir vo de Elizabeth Swann ond em Will Turner z Port Royal ah. No bevor si sech s Jo-Wort chöi gä, wärde de Elizabeth ond de Will vom Lord Beckett, eme hochrangige Repräsentant vo de britische East-India Trading Company verhaftet. Im Erschte Teil hei si beidi im Pirat Captain Jack Sparrow zo de Flocht verhoufe, drom sölle si jetzt ghänkt wärde. De Vater vo de Elizabeth, de Gouverneur Weatherby Swann esch machtlos. Wenn de Will allerdings im Lord Beckett de Kompass vom Jack Sparrow cha beschaffe, versprecht er i ehne dass er si ned hänke wörd. Dä zeigt emmer i die Rechtig wo sech das Objekt befendet wo de Kompassträger sech am meischte wönscht. Onderdesse macht sech de Jack Sparrow ofd Suechi nochem Schlössu zo dere Truhe wo sech im Davy Jones sis Härz befendt. De Jack het im Davy Jones
Lozärn esch e Stadt i de Zentralschwiiz. Si esch d Hauptstadt vom glichnamige Kanton ond esch bes Endi 2012 au de Hauptort vom Amt Lozärn (Bezerk) gsii. Sed 1. Januar 2013 belded Stadt ellei de Wahlchreis Lozärn-Stadt ennerhalb vom Kanton. Lozärn esch de wertschaftlechi ond kulturelli Mettelponkt vo de Zentralschwiiz. D Laag am Vierwaldstettersee, met Bleck i d Bärg (Pilatus, Rigi), macht en bsonders grosse Iidrock. Drom esch Lozärn scho früe (ab 1840) zonere Hochborg för de Tourismus worde. Lozärn liid am Nordweschtändi vom Vierwaldstettersee. Ond zwar gnau det, wo d Rüüs usem See useflüsst. D Rüüs teilt d Stadt uf: Rächts vo de Rüss liid d Altstadt ond e Teil vo de neuere Quartier (Maihof, Brambärg, Wäsmeli, Halde etc.), lenggs vom Floss esch d Chlii- ond d Neustadt. D Chliistadt esch s eltischte Quartier. Wiiteri Quartier wie Onder- ond Obergrond, Gütsch, Bruch, Trebsche ond no meh Quartier ghöred zom lengge Ufer. D Flechi vom Lozärner Stadtgebiet betreid 37,4 km² (bis Endi 2009; 24,15 km²). Do devo send 60,4 % Sedligsflechi, 11,6 % Landwertschaftszone ond 25,9 % Wald (Stand 2009). Am 1. Januar 2010 hed d Stadt Lozärn met de Gmeind Littau zu de «noie» Stadt Lozärn fusioniert. Lozärn gränzt
Maximilien François Marie Isidore de Robespierre [maksimiˈljɛ̃ dəʀɔbɛsˈpjɛːʀ] (* 6. Mai 1758 z Arras; † 28. Juli 1794 z Paris), isch ä französischä Politikär und einä vo dä iflusrichschtä Männer wärend dr Französischä Revolution vo 1789 gsi. Är isch ds eltischtä Chind vorärä Awaltsfamiliä und het no drü jüngäri Gschwüschterti. Wonär füfi isch gsi isch sini Mueter gschtorbä. Drum hetr nid ganz ä liechti Chindheit gha. Für si Vater isch abr klar gsi, das o sis Büebli dr Maximilian speter ä mau sötti ä Awalt wärdä. So hetr also ds berüemtä "Collège Louis le Grand" in Paris bsuecht, und nach zwöuf Jahr hetr erfougrich sis Examä abgleit. Är isch scho immer ä sehr guetä Schüeler gsi, einisch ischr sogar als beschtä Schüeler vo Frankrich uszeichnät wordä. Am 17. Juni 1789 het sich dr Dritt Stand as Nationauversammlig konstituiert. Die Versammlig het drzue dienet, aui Vorteilä vo dä Adligä abzschaffä, dr Robespierre isch i derä Versammlig vorauem ufgfauä, wil är vili radikali und für die moderate Abgeordnätä verschreckendi Fordärigä het güsseret; är het d Pressäfreiheit gforderet, ds augemeinä Waurächt für aui Männer, o fürd Bürä und d Bürger, d Abschaffig vor Sklaverei i dä Koloniä, und d Ufhebig vo dä Todesstrafä,
Inu Yasha isch e international erfolgrichi Manga-Serii vo de japanische Zeichnerin Rumiko Takahashi, wo au als Anime umgsetzt worde isch. I de Serii Inu Yasha gohts im Wesentliche um d’Drüecksbeziehig zwüschet em Halbdämon (jap. 半妖, Hanyō) Inu Yasha (jap. 犬夜叉), de widerbelebte Priesterin (Miko) Kikyō und de japanische Schülerin Kagome, wo d’Reinkarnation vo de Kikyō us em 21. Jahrhundert isch, zue dem gohts au no um d’Suechi nach em „Juwel vo de vier Seele“ (jap. 四魂の玉, Shikon no Tama), wo de Inu Yasha mit em zu neme vollwertige Dämon (jap. 妖怪, Yōkai) werde wött. Begleitet wird de Inu Yasha und d Kagome vom chline Fuchsdämon (Kitsune) Shippō, de Dämonejägerin (Yōkai Taijiya) Sango, ihrere Dämonechatz Kirara und em buddhistische Mönch (Hōshi) Miroku. Gegespiiler vo dere Gruppe sind unter anderem de Halbdämon Naraku, wo ebefalls hinter dem Juwel her isch. Er hät nöd nur Kikyō i de Gschtalt vom Inu Yasha tödlich verletzt, sondern hät domit au glichzitig d’Liebi zwüschet de beide zerstört und hät die beide däzue brocht, dass sie sich gegesitig bekämpfe. De Inu Yasha isch schlussentlich durch de Kikyōs ihre Pfil an en heilige Baum in ewige Schlof bannt worde. Witeri Hauptfigure sind de vollwertigi Hundedämon Sesshoumaru, wo nöt
Dadakombressio isch en dr heidicha Enformadsionsdechnik a Sammelbegriff fir dechnische Verfahra, wo probierd wird, dia fisikalisch Aazahl vo Enformadsionsoehaeda (en dr Digidaldechnik: Bytes), zom verrengera, ohne dass d'oegendlech Enformadseo verlaure gohd. Zom des bewerkschdellicha geids onderschiadliche Aasädz: Säll isch s'oefachschde verfahra: Mr suachd em Dadahoufa noch gleiche Muschdr ond paggd sälle an bloß no oenere Schdell zamma, ond iebrall wo mr vorher des Muschdr ghed hod, wird a Ersadsmuschdr oegfiagd, wo a Enformadsio endheld, wia ofd a dere Schdell des Muschdr vorkomma ischd. Beischbiel für solche Verfahra sen dr "Byte Run"-Algoridmus oder s sognannde "Run Length Encoding" (RLE). Andere Verfahra zom Wiedrholonga erkenna ond ausschalda send Dadaschdruktura, die zom Beischbiel d'Schdrugduur von ema Tegschd oder Doel drvo (Block) in ama Suachboom schboechered, so dass mr henderher sälle Schdrugduur wiadr herschdella ka. Oe Verfahra von dera Ard isch zom Beischbiel s'Huffman-Verfahra. En viele Fäll langds ao, wenn die Enformadsio am End nemme genaoso widr hergschdelld wera ka, wie se vor dr Dadakombressio gwäa isch. Säll isch zwar fir gschriebene Tegschd oder so ed grad erwenschd, aber fir Bildr, Film odr Donufzoechnonga langd des. Dr Mensch siad ufema Bild sowiso ed älles, ond ao in Film on teen schdeggad an Houfa Dada,
D’ Septämbärmordä oder Septämbermassaker (frz. Massacres du Septembre odr Journées du Septembre) wärdä hüüfig o „erstä Schreckä“ gnennt. Mit däm Usdruck wird ä Volksufstand während dr französischä Revolution bschribe, wo vom 2. bis zum 6. Septämber 1792 duuret het. Am 2. Septämbär 1792 isch z Paris ä Mäldig itroffä, dass Preussischi Trupänä i Frankriich si igfallä und Verdun, ä Stadt im Nordä vom Land, hei igno und dass dr französisch Kommandant Beaurepaire Sälbstmord begange het. Usserdäm hets ono Grücht gä, dass im Pariser Gfängnis die Gfangänä ä Usbruch hei plant für dä Preussischä Trupänä z hälfä, und ds altä System, also d'Monarchi, wieder härzstellä. Äs het no witäri serägi Grücht gä, därum hei Ahängär vor Revolution, einägi Bürger vo Paris, bschlossä d'Pariser Gfängnis mit dä agäblichä Verräter z stürmä. S Morde het am 2. Septämber agfange, wo Bewaffneti ä Gruppe vo Gfangene, wo i s Abbaye Gfängnis i dr Nöchi vo Saint-Germain-des-Prés transportiert worde isch, agriffe het. Am 3. Septämbär si Revolutionäri i die parisischä Gfängnissä ibrochä. Därbi hei si innert drei Tag über 1200 Gfangäni tötet, obwohl öppä zwei Drittel vo allnä Häftlingä keni politäschi Gfangäni gsi si, sondern ganz normali Verbrächär, wo wägä Diebstahl oder Prostitution si verurteilt
De Üniversität Strossburi ésch üss de protestantisch Gymnasium hervorgange, wo de Jean Sturm od´r Johannes Sturm 1538 begrindet het. 1556 ésch`s Gymnasium én de Rang vun e Akademie g´stellt wore, 1621 ésch`s e Universität un 1631 künnijlich Universität wore. 1681 ésch Strossburi vun d´Armee vum "Sunnenkünni" ing´nomme worre. Aach ze frànzeeschi Zite het de Universität noch bekannti Studente üss Ditschlànd g´het. Aaner vun´ne ésch de Goethe gsin, wo do 1770/71 (Rächt) studiert het (nochdäm siner Vàt´r g´maant het, ass´r in Leipzig zue véel Zit én Auerbachs Keller zuegebroocht het). De Vorlesunge sin vor de Franzeesch Revolution noch uff Ditsch g´hàlte gsin. Georg Büchner het ze Strosburi 1831 sin Medizinstudium àng´fange (un´s aach dort ferti g´màcht noch de Flucht üss Hesse-Darmstadt noch de Entdeckung un Konfiszéerung vun sinem Trakt "Der Hessische Landbote"). Zue där Zit, noch Revolution, napoleonisch un Restaurationszit sin b´sundersch de Natürwissenschafte (wo domols Frànkrich aach führend war) gànz én frànzeesch´r "Hànd" gsin. Numme én Theologi un Geisteswisseschafte ésch villicht noch e ("àlt-")elsassisch´r od´r e ditscher Influss iweri gsin. Én de 1970er Johre ésch de Universität Strosburi uffteilt wore: Universität Louis Pasteur (Strasbourg I - Natürwisseschafte) Universität Marc Bloch (Strasbourg II - Lettres - Sproche un Geischteswisseschafte) Universität Robert
Dr Karl Georg Büchner (* 17. Oktober 1813 in Goddelau (Hessen-Darmstadt); † 19. Februar 1837 ze Zürich) isch e ditschr Schriftstellr (Dramatikr) un (sozial-)politisch Aktivischt in de Zit vum Vormärz un e Natürwisseschaftler (Medizin/Anatomii) gsin. Georg Büchner isch àm 17. Oktobr 1813 in Goddelau im hessische Riid in Südhesse uf d Walt kumme, àls Sohn vum Distriktsarzt Ernst Büchner un sin´r Ehefrau Louise Caroline Büchner, geborene Reuß, zur Welt. De Famili Reuss ésch üss`m Elsass kumme un se han noch Kontakt g´het mét de Strosburjr Zweig wi däm Unkel Edouard Reuss. `R isch´s erscht vun siwe Gschwéster gsin: Matilde Büchner (1815-1888) Wilhelm Ludwig Büchner (1816-1892), Fabrikant und Politiker Luise Büchner (1821-1877), Schriftstellerin und Frauerechtlerin Ludwig Büchner (1824-1899), Philosoph und Schriftsteller (´r het s Werik „Kraft und Stoff“ gschriwwe) und Alexander Büchner (1827-1904), Professor für Literaturgeschichte. 1816 ésch de Famili noch Darmstadt gwandelt, wo de Vàtr de Position als Bezirksarzt angnumme het. Am 9. November 1831 het sich Georg Büchner àn de medizinisch Fac vun de Universität vun Strosburi ingschriwwe. Gwohnt het´r in de Krütenöi (St. Wilhelmer Stross, Hamengass) im Hüs vum evangelisch Pfàrrer Johann Jakob (Jean-Jacques !) Jaeglé, e Frind vun de elsässisch Reuss-Zweig, un dem sini Tochter Wilhelmine. De
Hornusse (amtlich Hornussen) esch es Dorf und en ehmolegi Iiwohnergmeind im Bezerk Laufenburg vom Kanton Aargau. Es liit im obere Fricktal. Am 31. Dezämber 2005 händ 852 Menschen z Hornusse gläbt, de Osländerateil isch 12,8 Prozänt vo dr Bevölkerig gsi. Bi de Volkszählig 2000 send 54,5 % römisch-katholisch, 26,8 % reformiert und 5,6 % moslemisch orientiert gsi; 2,3 % händ andernä Glaubensrichtige aaghört. 91,3 % händ Düütsch als ihri Hauptsprache gnennt, 2,5 % Italienisch, 1,8 % Albanisch, 1,3 % Serbokroatisch, 0,9 % Französisch. Di erscht urkundlich Erwähnig vo Hornusse isch us em Johr 1281, wo de Ort Hornescon gnennt worden isch. S Dorf isch en Dinghof vom Frauechloschter z Säckinge gsi, d Landesherrschaft isch bi de Habsburger gläge. Wil d Bärner im 1460 de Bsitz vo de Schänkebärger übernoh hei, isch Hornusse ab da an de Gränze zum Bärner Aargau gläge. Mit em ganze Fricktal hei d Habsburger Hornusse in de Folg vom Waldshueterchrieg im 1468i an d Burgunder verpfändet. Nach de Niderlag vo de Burgunder gäge d Eidgenosse in de Burgunderchrieg isch Hornusse ab em 1477 wider habsburgisch gsi. Ab em 1491, wo de Chaiser Maximilian I. sini Reichsreform duregführt het, het Hornusse zu Vorderöschtriich ghört, de gröschti Grundbsitzer
Es git mééreri Oort mit em Name Thundorf: Thundorf, e Gmäind im Kantoon Tuurgäu. Thundorf in Unterfranken, e Gmäind im bäirische Landchräis Bad Kissingen. Thundorf, es Doorf i de Gmäind Ainring im bäirische Landchräis Berchtesgadener Land. Thundorf, en Oortstäil fu Osterhofen im bäirische Landchräis Deggendorf. Thundorf, en Oortstäil fu Freystadt (Oberpfalz), im bäirische Landchräis Neumarkt i.d.OPf.
Telebasel isch e regionale Färnsehsänder in dr Region Basel. S Hauptstudio isch z Basel zerscht an dr Austroos gsi und syt Herbscht 2007 ab dr Schteineschanze. Syt 2004 gits es zuesätzlichs Regionalstudio z Lieschtel. "TeleBasel" wird jeede Daag vo öbbe 120'000 Persone aagluegt. TeleBasel produziert jede Daag e gueti Schtund neus Programm uff Baseldytsch. Es git Noochrichtesändige am 12i, 5i zobe, äm sächsi und es 15 minütigs Nochrichtemagazin am 7vor7. Drzue kömme guet zwanzig vrschiideni Magazinsändige über die unterschiidlichste Theme, wie s Kulturmagazin "Behind the Scenes", d Tierlivrmittligs Sändig "Plätzli gsuecht", em Gsundheitsrootgäber "xund-tv" oder s Iisebahn-Magazin "Volldampf". Jugendlichi broduziere ihr aigens Färnsehmagazin "mash-tv" wo scho für e paar von ene e Sprungbrätt ins Mediegschäft gsi isch. TeleBasel realisiert au e huffe Usseübertragige wie die vo de Basler Fasnacht, em Stadtlauf oder em Lieschtlemer Chienbäse. Sundersändige gits au regelmässig vor de Wahle und an de Abstimmigswuchenänd. Sit em Novämber 2007 wird e grosse Teil vom Programm im Format 16:9 usgstrahlt. S Team beschtoht us öbe 70 Mitarbeiterinne und Mitarbeiter in de Berich Redaktion, Produktion und Marketing. Gschäftsfiehrer isch dr Michael Bornhäusser, Chefredaktorin isch d Karin Müller. Website vo TeleBasel
Alti Maß un Gwicht im Großherzogtum Baden vo 1810 bis 1871. Die alte Maß un Gwicht sin mit dr Grindig vum Ditsche Rich anne 1871 vum metrische Syschtem abglest wore. 1 Meile = 2 Wegstund 1 Ruthe = 10/6 Chlofter = 5 Elle = 10 Fueß = 100 Zoll = 1000 Linie = 10.000 Punkt 1 Morge = 4 Viertel = 10 Tsd./9 Quadratchlofter = 10000 Quadratelle 1 Viertel = 10 Riemruthe = 100 Quadratruthe = 10000 Quadratfueß = 1 Mio. Quadratzoll = 100 Mio. Quadratlinie 1 Kubikschueh = 6 Chlofter = 23,3 Ster = 72 Balkenruthe 1 cbm = 1,2 Ster 1 Kubikruthe = 125 Kubikelle = 1000 Kubikfueß = 100.000 Kubikzoll 1 Zuber = 10 Malter = 100 Sester = 1000 Meßli = 10000 Becher 1 Fuder = 1,25 Stückfaß = 2,5 Zulast = 10 Ohm = 100 Stütz = 1000 Maß = 1500 Liter = 4000 Schoppe = 10000 Glas 1 Pfund = 4 Vierling = 10 Zehnling = 16 Unze 1 Zehnling = 10 Centas = 100 Dekas = 1000 As 1 Unze = 2 Loth = 8 Quint = 24 Skrupel 1 Quint = 3 Skrupel = 64 Gran 1 Gran = 4 Gränli =
De Georgi Asparuchow (bulgarisch Георги Аспарухов, ängl. Transkription: Georgi Asparuhov; * 4. Mai 1943 in Sofia, † 30. Juli 1971) isch a gueta bulgarischa Schütteler gsi. Är isch vor auem us „Gundi“ bekannt. De Georgi Asparuchov, vo siner Ahänger Gundi gnännt, isch im ne Armeviertu vo Sofia, de bulgarische Houptstadt ufgwachse. Sis Debüt i de höchschti bulgarische Spüuklass het er mit 17 gä u het grad as Gou gschosse. Ärr het damaus für de bulgarisch Klub Lewski Sofia gschuttet. Het aber scho i de jäschti Saison wägem Gäud zu Botew Plodiw gwächslet. Nach es paar nit erfougriche Jahr isch är omi zrüg zu Lewski. Vo den an isch är zimlich berüemt cho. 1966 het er s i de Champions League (damaus no "Europapokal der Landesmeister") bis iz Viertusfinau gschafft wonner gäge Benfica Lissabon mit em Topstar Eusebio numme knapp verlore het. Grad derna het er z änziga Gou vo de Bulgare a de WM in Ängland gschosse. 1966 isch er bulgarischa Fussbaumeischter, Torschützekönig, Sportler vom Jahr cho u het no grad de Sowjetarmeepokau gwunne. Är het bis 1971 mehreri nationali Titu gwunne. 1971 isch är unter Alkoholyfluss mit em grösschte Nachwuchstalänt vom bulgarische Fussbau Outo gfahre u tödlich verunglückt mit